Referat af bestyrelsesmøde d. 9. juni 2015

# Dagsorden:

## Nyt fra formand og GL’ere.

1. Bordet rundt
2. Ny gruppeleder
3. Opfølgning på Redens aften
4. Opfølgning på salg af lodsedler og blomsterløg
5. Regnskab
6. Medlemstilgang i de små grene - og frafald i Troppen?
7. PR-materiale til efter sommerferien.
8. Tinderbox – hvad er status?
9. Sommerafslutning
10. Fælles sommerlejr
11. Familietur
12. Rygepolitik
13. Nye mødedatoer
14. Evt.

**Mødedeltagere:** Tine, Martin, Jørgen, Alexander, Ninna, Robert, Niels, Jesper, Steffen og Rikke.

**Punkt 1:**

* Robert fremhæver, at vi skal være mere effektive med bilag til regnskabet.
* Vi har fået 22.000 kr. fra Fiona-fonden til klatregrej. Jørgen har kontaktet Martin Stubgaard for, at han kunne udarbejde en liste over det klatregrej, som vi kan købe for de 20.000 kr. Han koordinerer med Dorthe. Klatregrejet må gerne være i hus til familieturen.
* Robert vil deltage i næste Grupperådsmøde
* Junior og Trop fra andre spejdergrupper i Odense er inviteret til at deltage til Naturvidenskabsfestival.
* Gruppeledere: Det går godt. Vi har haft arbejdslørdag med lederne. Der er blevet ordnet i skabene og i skuret. Vi var på ekskursion til Odense Bunkermuseum. Det var en rigtig god dag.

Ledersituationen: Lasse fra Flammerne har snakket om, at han vil stoppe som leder. I Juniorgrenen skal Emil aftjene værnepligt, Laura og Ditte har efterspurgt flere ledere i grenen. Til april skal Ninna ind til Livgarden.

Der er ledertur d. 12.-13. juni.

**Punkt 2:**

* Ninna orienterer om, at der i Klanen er utilfredshed omkring klanledelsen. Morten fra Gnisterne har tilbudt sin hjælp i opstarten med den nye klanledelse. Der opleves et større fravær af spejdere til klanmøderne. Martin og Tine vil følge op på hvordan det går med klanledelsen.
* Gnisterne har 29 spejdere. En del af de nye går i børnehaveklasse, og skal egentlig først starte op efter sommerferien. Der er fire ledere, så det er passende.

**Punkt 3:**

Robert orienterer om, at han har drøftet med Tine, at hun pga. jobmæssige årsager og andre opgaver i divisionen har valgt at stoppe som gruppeleder. Familieturen bliver den sidste ”opgave” som gruppeleder. Meget ærgerligt, men forståeligt nok. Martin er på jagt efter en ny med-gruppeleder.

**Punkt 4:**

Det er de samme forældre, der dukker op hver gang. Der er et forslag op om, at Reden kunne blive malet af forældrene til et spejdermøde efter ferien. Jesper har kontaktet Jesper Kaiser fra Silvan ifht. taget på skuret. Med et-lags plader koster det 5000 kr. for hele taget. Ruller med tagpap og nye plader koster omkring 15.000 kr. Steffen kontakter en tømrer i nærmiljøet for at få et tilbud på at få repareret taget.

Jørgen kontakter kommunen for at høre om der er mulighed for at få støtte til at få renoveret skuret.

Robert, Steffen og Jørgen kommunikerer over mail med diverse priser. Skaden bliver besigtiget, og det bliver vurderet, at skaden ikke er akut!

Robert maler limtræsbjælken i løbet af den kommende uge.

**Punkt 5:**

Status på lodseddelsalget. Martin siger, at det ser ok ud. Lederne vil gerne fritages for at administrere distributionen af lodsedlerne. Vi er enige om, at drøfte alternativer på et kommende møde.

Løgsalget indbragte gruppen 6850 kr. Det er vi rigtig tilfredse med, det vil vi gerne gøre igen næste år.

**Punkt 6:**

Steffen gennemgår regnskabet. Steffen har kontaktet Danske Bank ifht. Mobilepay. Der er lidt mystik omkring CVR. nr’eret. Steffen afventer svar på dette.

Vedr. Klubliv har Steffen kontaktet Klubliv.dk for at indhente noget info-materiale til forældrene, der kunne tages med på familieturen.

**Punkt 7:**

Robert tager problematikken op omkring Trops-grenen. Robert orienterer om, at Frederik er blevet meldt ud, da han ikke synes det er sjovt og spændende at gå til spejdere mere. Rigtig mange drøftelser rundt om bordet. Tine og Martin understreger, at de mener, at det er vigtig at spejderne skal opleve, at de skal tage mere ansvar for møder og aktiviteter end tidligere - de skal klare mere og mere selv.

**Punkt 8:**

PR-materiale – Trine fra Gnisterne har en venteliste, så måske er det ikke aktuelt med PR-materiale ifht. Gnisterne. Jørgen og Tine tæller op om hvor stort behovet er hos Flammerne og juniorgrenen. Tine samler op på det. Charlotte vil gerne lave PR-materiale igen.

**Punkt 9:**

Tinderbox – på nuværende tidspunkt er der 24 mand tilmeldt. D. 15. juni skal man som frivillig gå ind og godkende sin vagtplan. Tine sender mail ud.

**Punkt 10:**

Sommerafslutning på onsdag på Hollufgård. Sidste frist for tilmelding på søndag kl. 22. Man SKAL købe pølser og brød på hjemmesiden. Hver gren har en post. Vi griller pølser – Robert, Rikke, Martine og Tine sørger for grill.

**Punkt 11:**

Fælles sommerlejr – der kommer mere info omkring denne til sommerafslutningen. Der er et par og fyrre tilmeldt inkl. Ledere. Lejren er fra d. 25. juli til d. 1. august.

**Punkt 12:**

Familieturen går i år til Hylkedam. Vi drøfter Klubliv.dk – vi tager det op på vores møde i august.

**Punkt 13:**

Rygepolitik. Martin har snakket med Tropsledelse. Det er Ok at ryge, hvis forældrene er orienteret. Tropsledelsen har snakket med spejderen, der ryger, han vil fremover ikke ryge i forbindelse med møderne.

Vi bliver enige om, at rygepolitikken skal stå i gruppehåndbogen – Tine tjekker op på det.

**Punkt 14:**

**Kommende møder:**

**Tirsdag d. 11. august**

**Tirsdag d. 29. september**

**Onsdag d. 4. november**

**Julefrokost d. 27. november i forbindelse med juleturen.**

**Punkt 15:**

Jørgen vil arbejde på at lave et årshjul i forhold til at søge fonde. Jørgen har spurgt lederne hvad de ønsker at bruge fondsmidler til.

Tine spørger til om, at når vi skriver mail ud, om vi kam huske at skrive emne i emnefeltet, så det er nemmere at søge i de mails vi modtager.

Referat skrevet af Rikke